ನಾರ್ವೆದ ರಾಷ್ಟ್ರೀಯ ಧ್ವಜ

ನಾರ್ವೆದ ರಾಷ್ಟ್ರೀಯ ಧ್ವಜ (ಕೆಂಪು ಬಣ್ಣೊಡು ನೌಕಾಪಡೆದ ನೀಲಿ ಸ್ಕ್ಯಾಂಡಿನೇವಿಯನ್ ಕ್ರಾಸ್ ನ್ ಬೊಲ್ದು ಬಣ್ಣೊಡು ಗಡಿ ಮಲ್ತ್ ದ್ ಧ್ವಜೊದ ಅಂಚುಲೆಗ್ ವಿಸ್ತಾರವಾದ್ ಉಪ್ಪುಂಡು; ಕ್ರಾಸ್ ದ ಲಂಬ ಭಾಗೊನು ಡೆನ್ಮಾರ್ಕ್ ದ ಧ್ವಜೊ ಆಯಿನ *ಡ್ಯಾನ್ನೆಬ್ರೊಗ್* ದ ಶೈಲಿಡ್ ಏರುನ ಕಡೆಕ್ ವರ್ಗಾವಣೆ ಮಲ್ಪುವೆರ್.
## ಇತಿಹಾಸ

 

ನಾರ್ವೆ ದ ಸುರುತ ಧ್ವಜ ಎಂಚ ಉಪ್ಪುಂಡು ಪನ್ಪಿನೆನ್ ಸ್ಥಾಪಿಸವುನವು ಕಷ್ಟ. ಪ್ರಾಚೀನ ಕಾಲೊಡು ದೇಶೊಲು ಧ್ವಜೊಲೆನ್ ಪಾರಾವೊಂದಿಜ್ಜಿ. ರಾಜೆರ್ ಬುಕ್ಕೊ ಬೇತೆ ಆಡಳಿತೆರ್ ಧ್ವಜೊಲೆನ್ ಪಾರಾವೊಂದಿತ್ತೆರ್, ವಿಶೇಷವಾದ್ ಯುದ್ಧೊಡು. **ಸೇಂಟ್ ಒಲಾವ್ ನೆಸ್ಜಾರ್** ಯುದ್ಧೊಡು ಒಂಜಿ ಬೊಲ್ದುದ ಗುರುತುದ ಉಲಯಿ ಒಂಜಿ ಸರ್ಪೊನು ಬಳಕೆ ಮಲ್ತೆರ್. ಉಂದೆಕ್ ದುಂಬು ರಾವೆನ್ ಅತ್ತ್ಂಡ ಡ್ರ್ಯಾಗನ್ ನ್ ಬಳಕೆ ಮಲ್ತೊಂದಿತ್ತೆರ್. ಮ್ಯಾಗ್ನಸ್ ದಿ ಗುಡ್ ಸೈಂಟ್ ಒಲಾವ್ ನ ಅವ್ವೆ ಗುರುತುನ್ ಬಳಕೆ ಮಲ್ತೆರ್. ಹರಾಲ್ಡ್ ಹಾರ್ಡ್ರೇಡ್ ರಾವೆನ್ ಬ್ಯಾನರ್ ನ್ ಬಳಕೆ ಮಲ್ತೆರ್. ಈ ಧ್ವಜೊನು ಕ್ರಿ.ಶ.೯, ೧೦, ಬುಕ್ಕೊ ೧೧ನೆ ಶತಮಾನೊಡು ಬೇತೆ ಬೇತೆ ವೈಕಿಂಗ್ಸ್  ಮುಖ್ಯಸ್ಥೆರ್ ಬುಕ್ಕೊ ಬೇತೆ ಸ್ಕ್ಯಾಂಡಿನೇವಿಯನ್ ಆಡಳಿತಗಾರೆರ್ ಪಾರಾವೊಂದಿತ್ತೆರ್. ನಾರ್ವೆದ ಇಂಗೆ  ಚಿನ್ನದ ಮಿತ್ತ್ ಕೆಂಪು ಸಿಂಹನ್ ಬಳಕೆ ಮಲ್ತೆರ್. ನಾರ್ವೆದ ಸ್ವೆರ್ರೆ ಚಿನ್ನ ಬುಕ್ಕೊ ಕೆಂಪು ಬಣ್ಣೊಡು ಒಂಜಿ ಗರುಡನ್ ಬಳಕೆ ಮಲ್ತೆರ್. ನಾರ್ವೆದ ರಾಷ್ಟ್ರೀಯ ಧ್ವಜ ಪಂಡ್ದ್ ವರ್ಣನೆ ಮಲ್ಪುನ ಸುರುತ ಗೊತ್ತಾಯಿನ ಧ್ವಜ ಇನಿ **ರಾಯಲ್ ಸ್ಟ್ಯಾಂಡರ್ಡ್ ಆಫ್ ನಾರ್ವೆ** ಪಂಡ್ದ್ ಬಳಕೆ ಆಪುಂಡು. ನಾರ್ವೆದ ಐರಿಕ್ II 1280 ಡ್ದ್ ಕೆಂಪು ಬಣ್ಣೊಡು ಕುಡರಿ ಬುಕ್ಕೊ ಕಿರೀಟೊಡು ಚಿನ್ನದ ಸಿಂಹ ಪಂಡ್ದ್ ವರ್ಣನೆ ಮಲ್ತಿನ ಒಂಜಿ ಧ್ವಜೊನು ಬಳಕೆ ಮಲ್ತೆರ್ ಬುಕ್ಕೊ ಉಂದು ನಿಯಮಿತವಾದ್ ನಾರ್ವೆದ ರಾಜೆನ ಧ್ವಜ ಆದಿತ್ತ್ಂಡ್ ಬುಕ್ಕೊ ಅಯಿಡ್ದ್ ಬುಕ್ಕೊ ನಾರ್ವೆದಲಾ.

ಕೋಟ್ ಆಫ್ ಆರ್ಮ್ಸ್ ಆಫ್ ನಾರ್ವೆನ್ ಆಧಾರ ಮಲ್ತ್ ದ್ ಈ ಧ್ವಜ ಸುರುಟು ನಾರ್ವೆ ದೇಶದ ಆಳ್ವಿಕೆಗ್ ಮಾತ್ರ ಒಂಜಿ ಧ್ವಜ ಆದಿತ್ತ್ಂಡ್ (ಇತ್ತೆದಲೆಕ). ನನೊಂಜಿ ಸರ್ತಿ 17ನೆ ಬುಕ್ಕೊ 18ನೆ ಶತಮಾನೊಡು ಕ್ರಮೇಣ ರದ್ದು ಮಲ್ಪುನ ಮುಟ್ಟ ಉಂದೆನ್ ನೌಕೆಲೆಡ್ ಬುಕ್ಕೊ ಕೋಟೆಲೆಡ್ ಲಾ ಬಳಕೆ ಮಲ್ತೆರ್. 1318ಡ್ ಡಚೆಸ್ ಇಂಗೆಬ್ಜೊರ್ಗ್ ನ ಮುದ್ರೆಡ್ ಉಂದೆತ ಸುರುತ ನಿಶ್ಚಿತ ಚಿತ್ರಣ ಉಂಡು. ಸುಮಾರ್ 1500ಡ್ ನೌಕೆಲು ಅಕ್ಲೆನ ರಾಷ್ಟ್ರೀಯತೆನ್ ಗುರುತಿಸರೆ ಅಕ್ಲೆನ ತಾಯ್ ದೇಶದ ಧ್ವಜೊನು ಪಾರಾವುನ ಕ್ರಮೊ ಆಂಡ್. ಒಂಜಿ ಕೆಂಪು ಧ್ವಜೊನು ಗೋಲ್ಡನ್ ಲಯನ್ ಬುಕ್ಕೊ ಸಿಲ್ವರ್ ಹಾಲ್ಬರ್ಡ್ ದ ಒಟ್ಟುಗು 1669 ಡ್ದ್ 1670 ಮುಟ್ಟದ ಡಚ್ ಫ್ಲಾಗ್ ಬುಕ್ ಡ್ ನಾರ್ವೆದ ಧ್ವಜ ಪಂಡ್ದ್ ತೋಜಾವೆರ್. ಕನಿಷ್ಠ 1698 ಡ್ ಸಿಂಹದ ಬ್ಯಾನರ್ ನ್ ಅಕರ್ಶಸ್ ಕೋಟೆ ದ ಮಿತ್ತ್ ಪಾರಾಯೆರ್. "ನಾರ್ವೆಜಿಯನ್ ಸಿಂಹ" ನ್ 1641ಡ್ ಮಾತಾ ನಾರ್ವೆಜಿಯನ್ ರೆಜಿಮೆಂಟ್ ಲೆನ ಬಣ್ಣೊಡು ದೀಯೆರ್. 1748ಡ್ ಒಂಜಿ ಆದೇಶೊಡು ಡೆನ್ಮಾರ್ಕ್ದ ಧ್ವಜ ಒಂಜೇ ಕಾನೂನುಬದ್ಧ ವ್ಯಾಪಾರಿ ಧ್ವಜ ಆವೊಡು ಪಂಡ್ದ್ ಪನ್ಪೆರ್.

ಸುಮಾರ್ ೧೬ನೆ ಶತಮಾನೊಡ್ದ್ ೧೮೧೪ ಮುಟ್ಟ, ನಾರ್ವೆ ಡೆನ್ಮಾರ್ಕ್ ದಲೆಕನೆ ಒಂಜೇ ಧ್ವಜೊನು ಬಳಕೆ ಮಲ್ತೊಂದಿತ್ತ್ಂಡ್, ದಾಯೆ ಪಂಡ ಅವು ಡೆನ್ಮಾರ್ಕ್-ನಾರ್ವೆ ಆ ದೇಶೊದೊಟ್ಟುಗು ಒಕ್ಕೂಟೊಡು ಇತ್ತ್ಂಡ್. ೧೮೧೪ಡ್ ಸ್ವತಂತ್ರ ನಾರ್ವೆ ಡ್ಯಾನಿಶ್ ಧ್ವಜೊನು ಅಳವಡಿಸೊಂಡು ನಾರ್ವೆದ ಸಿಂಹೊನು ಧ್ವಜ ಪರಿಬಾಸೆ ಅತ್ತಂಡ ಮಿತ್ತ್ ದ ಚೌಕೊಡು ಏರ್ಪಾಟ್ ಮಲ್ತೆರ್. ಈ ಧ್ವಜೊನು 1815 ಮುಟ್ಟ ರಾಜ್ಯ ಬುಕ್ಕೊ ಯುದ್ಧ ಧ್ವಜೊ ಆದ್ ಬುಕ್ಕೊ 1821 ಮುಟ್ಟ ವ್ಯಾಪಾರಿ ಧ್ವಜೊ ಆದ್ ಬಳಕೆ ಮಲ್ತೆರ್. ನನೊಂಜಿ ಸರ್ತಿ 1814 ಡ್ ನಾರ್ವೆನ್ ಸ್ವೀಡನ್ ಬುಕ್ಕೊ ನಾರ್ವೆ ಒಟ್ಟು ಮಲ್ತೆರ್, ಬುಕ್ಕೊ 7 ಮಾರ್ಚ್ 1815 ಡ್ ರಡ್ಡ್ ರಾಜ್ಯೊಲೆಗ್ಲಾ ಒಂಜಿ ಸಾಮಾನ್ಯ ಯುದ್ಧ ಧ್ವಜೊನು ರಾಜಮನೆತನೊದ ಕೌನ್ಸಿಲ್ ಡ್ ಪರಿಚಯಿಸಯೆರ್ ಸ್ವಿಡನ್ ಚೌಕ ಕ್ಯಾಂಟನ್ ಡ್ ಕೆಂಪು ಹಿನ್ನೆಲೆಡ್ ಬಿಳುಪುದ ಅಡ್ಡ. ಆಯತಾಕಾರದ ಧ್ವಜೊಡು ಅದೇ ವಿನ್ಯಾಸೊನು 1818ಡ್ ಪರ್ಯಾಯ ವ್ಯಾಪಾರಿ ಧ್ವಜೊದ ರೂಪೊಡು ಪರಿಚಯಿಸಯೆರ್, ದೂರದ ನೀರ್ಡ್ ಬಳಕೆ ಮಲ್ಪುನ ನಿಟ್ಟಿಡ್, ಅಂಚನೆ ಸ್ಪೇನ್ ಡ್  ಕೇಪ್ ಫಿನಿಸ್ಟೆರೆದ ದಕ್ಷಿಣೊಡು ಬಳಕೆ ಮಂತೆರ್.

ನಾರ್ವೆದ ಇತ್ತೆದ ಧ್ವಜೊನು ೧೮೨೧ಡ್ ಫ್ರೆಡ್ರಿಕ್ ಮೆಲ್ಟ್ಜರ್, ಸಂಸತ್ ದ ಸದಸ್ಯೆ (ಸ್ಟೋರ್ಟಿಂಗ್) ವಿನ್ಯಾಸ ಮಲ್ತೆರ್. ಸ್ಟೋರ್ಟಿಂಗ್ ದ ರಡ್ಡ್ ಕೋಣೆಲುಲಾ ಕ್ರಮೊಟ್ಟು 11 ಬುಕ್ಕೊ 16 ಮೇ ಗ್ ಅಳವಡಿಸಯೆರ್. ಆಂಡಲಾ, ರಾಜೆ ಧ್ವಜ ಕಾನೂನುಗು ಸಹಿ ಪಾಡೆರೆ ನಿರಾಕರಣೆ ಮಲ್ತೆರ್, ಆಂಡ 13 ಜುಲೈ 1821 ಗ್ ಕೌನ್ಸಿಲ್ ಡ್ ರಾಜಮನೆತನದ ಆದೇಶೊಡು ನಾಗರಿಕ ಬಳಕೆಗ್ ವಿನ್ಯಾಸೊನು ಅನುಮೋದಿಸಯೆರ್. 1814 ರ ಸಂವಿಧಾನೊಡು ಯುದ್ಧ ಧ್ವಜೊನು ಒಂಜಿ ಒಕ್ಕೂಟ ಧ್ವಜ ಆವೊಡು ಪಂಡ್ದ್ ಸ್ಪಷ್ಟವಾದ್ ಪನ್ಪುಂಡು, ಅಂಚಾದ್ ಸಾಮಾನ್ಯ ಧ್ವಜೊನು (ನಾರ್ವೆನ್ ಸೂಚಿಸವುನ ಒಂಜಿ ಕ್ಯಾಂಟನ್ ಸ್ವೀಡಿಷ್) ಸೈನ್ಯೊಲು ಬುಕ್ಕೊ ರಡ್ಡ್ ರಾಜ್ಯೊಲೆನ ಸೈನ್ಯೊಲು  ೧೮೪೪ ಮುಟ್ಟ ಬಳಕೆ ಮಲ್ತೆರ್.
೧೮೩೮ ಮುಟ್ಟ ನಾರ್ವೆದ ಧ್ವಜೊನು ಉತ್ತರ ನೀರ್ ಡ್ ಮಾತ್ರ ಬಳಕೆ ಮಲ್ತೊಂದಿತ್ತೆರ್, ಅಂಚನೆ  ಕೇಪ್ ಫಿನಿಸ್ಟೆರೆ ದ ಉತ್ತರೊಡುಪ್ಪುನ ನೀರ್ ಡ್, ದಾಯೆ ಪಂಡ ನಾರ್ವೆಗ್ ಉತ್ತರ ಆಫ್ರಿಕಾದ ಬಾರ್ಬರಿ ಕಡಲ್ಗಳ್ಳೆರೆ ನಕುಲೆನೊಟ್ಟುಗು ಒಪ್ಪಂದ ಇಜ್ಜಿ ಬುಕ್ಕೊ ರಕ್ಷಣೆಗಾದ್ ಸ್ವೀಡಿಷ್ ಅತ್ತಂಡ ಒಕ್ಕೂಟದ ಧ್ವಜೊನು ಹಾರಾವೊಡಾಪುಂಡು. ೧೮೪೪ಡ್ ಒಂಜಿ ನಾರ್ವೆ ಬುಕ್ಕೊ ಸ್ವೀಡನ್ ದ ಒಕ್ಕೂಟದ ಗುರುತು ನಾರ್ವೆ ಬುಕ್ಕೊ ಸ್ವೀಡಿಷ್ ಬಣ್ಣೊಲೆನ್ ಒಟ್ಟು ಸೇರಾದ್ ರಡ್ಡ್ ದೇಶೊಲೆನ ಧ್ವಜೊಲೆನ ಎತ್ತರೊಡು ದೀಯೆರ್. ಈ ಬ್ಯಾಡ್ಜ್ ನ್ ತಮಾಷೆಡ್ ಅತ್ತಂಡ ಅವಮಾನಕಾರಿಯಾದ್ *ಸಿಲ್ಡೆಸಲಾಟೆನ್* ("ಹೆರಿಂಗ್ ಸಲಾಡ್") ಪಂಡ್ದ್ ಲೆಪ್ಪುವೆರ್ ದಾಯೆ ಪಂಡ ಅಯಿತ ಬಣ್ಣೊಲೆನ ಗೊಂದಲ ಬುಕ್ಕೊ ರಡ್ಡ್ ದೇಶೊಲೆನ ಉಪಾಹಾರ ಮೇಜಿಲೆಡ್ ಜನಪ್ರಿಯ ಖಾದ್ಯೊಗು ಹೋಲಿಕೆ ಆಪುಂಡು. ಸುರುಟು, ಒಕ್ಕೂಟದ ಧ್ವಜ ನಾರ್ವೆಡ್ ಜನಪ್ರಿಯವಾದಿತ್ತ್ಂಡ್, ದಾಯೆ ಪಂಡ ಉಂದು ರಡ್ಡ್ ದೇಶೊಲೆನ ಸಮಾನ ಸ್ಥಾನಮಾನೊನು ಸ್ಪಷ್ಟವಾದ್ ಸೂಚಿಸವುಂಡು. ಸ್ವೀಡನ್ ದೊಟ್ಟುಗು ಒಕ್ಕೂಟ ಕಮ್ಮಿ ಜನಪ್ರಿಯ ಆಯಿನೆಡ್ದಾವರ, ನಾರ್ವೆದ ಸಂಸತ್ 1898ಡ್ ರಾಷ್ಟ್ರೀಯ (ವ್ಯಾಪಾರಿ) ಬುಕ್ಕೊ ರಾಜ್ಯ ಧ್ವಜೊಲೆಡ್ದ್ ಒಕ್ಕೂಟದ ಗುರುತುನ್ ರದ್ದು ಮಲ್ತ್ಂಡ್. ಈ ಕಾನೂನುನ್ ರಾಜೆ ಅನುಮೋದಿಸಂದಿನ ನಡುಟು, ಸತತ ಮೂಜಿ ಸ್ಟೋರ್ಟಿಂಗ್ಸ್ ಡ್ದ್ ಅಂಗೀಕರಿಸಾಯಿನೆಡ್ದಾವರ ಉಂದು ಪರಿಣಾಮಕಾರಿ ಆಂಡ್. "ಶುದ್ಧ" ಧ್ವಜೊನು ಸುರುಕು ೧೮೯೯ಡ್ ಹಾರಾಯೆರ್, ಆಂಡ ಒಕ್ಕೂಟದ ಗುರುತುನ್ ಯುದ್ಧದ ಧ್ವಜೊಡು ದೀವೊಡು. ಒಕ್ಕೂಟ ವಿಸರ್ಜನೆ ಆಯಿ ಬುಕ್ಕೊ, ಜೂನ್ ೯, ೧೯೦೫ಡ್ ನೌಕಾಪಡೆದ ಧ್ವಜೊಡ್ದ್ ಲಾ ದೆತ್ತ್ ಪಾಡ್ಯೆರ್. ಸ್ವೀಡನ್ ನವೆಂಬರ್ ೧, ೧೯೦೫ ಮುಟ್ಟ ಮಾತಾ ಧ್ವಜೊಲೆಡ್ ದೀದ್ ದೀಯೆರ್.
## ಧ್ವಜೊಗು ಸಂಬಂಧಪಟ್ಟಿನ ಕಾನೂನುಲು
೧೮೯೮ಡ್ ನಾರ್ವೆದ ಧ್ವಜದ ಕಾನೂನು ವ್ಯಾಪಾರಿ ಬುಕ್ಕೊ ರಾಜ್ಯ ಧ್ವಜೊಲೆನ ತೋಜುನ ರೂಪೊನು ಬುಕ್ಕೊ ವ್ಯಾಪಾರಿ ನೌಕೆಲು, ಕಸ್ಟಮ್ಸ್ ಬುಕ್ಕೊ ಅಂಚೆ ನೌಕೆಲೆಡ್ ಅಯಿಕ್ಲೆನ ಬಳಕೆನ್ ಸೂಚಿಸವುಂಡು. ೧೯೨೭ ದ ಧ್ವಜ ನಿಯಮೊಲು ಪ್ರಕಾರೊ ರಾಜ್ಯದ ಆಸ್ತಿಡ್ ಬುಕ್ಕೊ ರಾಷ್ಟ್ರೀಯ ರಜೆದ ದಿನೊಕುಲೆಡ್ ರಾಜ್ಯದ ಧ್ವಜದ ಬಳಕೆನ್ ಮುಂದೆ ವಿವರಿಸೊಡು.

ಧ್ವಜ ನಿಯಮೊಲು ಧ್ವಜೊನು ಏಪ ಏರಾವೊಡು ಬುಕ್ಕೊ ಕೆಳಗ್ ಮಲ್ಪೊಡು ಪನ್ಪಿನ ದಿನೊತ ಸಮಯೊನುಲಾ ವರ್ಣನೆ ಮಲ್ಪುಂಡು. ಮಾರ್ಚ್ ಡ್ದ್ ಅಕ್ಟೋಬರ್ ಮುಟ್ಟ 08.00 ಗಂಟೆಡ್ದ್ ಧ್ವಜಾರೋಹಣ ಮಲ್ಪೊಡು. ನವೆಂಬರ್ ಡ್ದ್ ಫೆಬ್ರವರಿ ಮುಟ್ಟ 09.00 ಗಂಟೆಡ್ದ್ ಏರ್ಪಾಡ್ ಮಲ್ಪೊಡು. ಸೂರ್ಯಾಸ್ತೊಡು ಧ್ವಜೊನು ಕೆಳಗ್ ದೀಪೆರ್, ಆಂಡಲಾ 21.00 ಡ್ದ್ ದುಂಬು ಅತ್ತ್, ಸೂರ್ಯಾಸ್ತ ಅಯಿಡ್ದ್ ಬುಕ್ಕೊ ಆಂಡಲಾ. ನಾರ್ಡ್ಲ್ಯಾಂಡ್ ಬುಕ್ಕೊ ಟ್ರಾಮ್ಸ್ ದ ಉತ್ತರ ಕೌಂಟಿಲೆಡ್ ನವೆಂಬರ್ ಡ್ದ್ ಫೆಬ್ರವರಿ ಮುಟ್ಟ 10.00 ಬುಕ್ಕೊ 15.00 ಗಂಟೆದ ನಡುಟು ಧ್ವಜೊನು ಹಾರುವೆರ್. ಈ ನಿಯಮೊಲು ಧ್ವಜೊದ ಖಾಸಗಿ ಬಳಕೆಗ್ ಅನ್ವಯ ಆಪುಜಿ, ಆಂಡ ಅವು ಸಾಮಾನ್ಯವಾದ್ ಮಾತಾ ನಾಗರಿಕೆರ್ ಪಾಲನೆ ಮಲ್ಪುವೆರ್.

ಧ್ವಜೊನು ಸರಿಯಾದ್ ಮಡಪುನ, ನೆಲಕ್ ಮುಟ್ಟೊಡಾಪುಜಿ ಪನ್ಪಿನ ಲಿಖಿತ ನಿಯಮೊಲುಲಾ ಉಂಡು, ಬುಕ್ಕೊ ಸೊಂಟೊಡ್ದ್ ಕೆಳಗ್ ದೇಹೊಡು ಪಾಡೊಡಾಪುಜಿ ಪನ್ಪಿನ ಅಲಿಖಿತ ನಿಯಮಲಾ ಉಂಡು.

೧೯೩೩ಡ್ದ್ ಬುಕ್ಕೊ, ಪುರಸಭೆದ ಕಟ್ಟಡೊಲೆನ ಮಿತ್ತ್ ನಾರ್ವೆಜಿಯನ್, ಸಾಮಿ ಅತ್ತಂದೆ ಸ್ಥಳೀಯ ಅಧಿಕೃತ ಧ್ವಜೊಲೆನ್ ಮಾತ್ರ ಹಾರಿಸೆರೆ ಅನುಮತಿ ಕೊರ್ತೆರ್. ೨೦೧೪ಡ್ದ್, ಕಟ್ಟಡೊಡು ಒಂಜಿ ಘಟನೆ ಅಯಿಕ್ ಸಂಬಂಧ ಪಟ್ಟಿನವು ಆಂಡ ಪುರಸಭೆಲು ಬೇತೆ ಧ್ವಜೊನು ಏರಾವೊಲಿ. 2021ಡ್, COVID-19 ದ ಒಟ್ಟುಗು ಗುಂಪು ಒಟ್ಟು ಸೇರುನ ನಿರ್ಬಂಧೊಲೆಗ್ ಸಂಬಂಧಪಟ್ಟಿನ, ಸರ್ಕಾರ ಶಾಸನೊನು ಅಳವಡಿಸೆರೆ ಪ್ರಸ್ತಾಪ ಮಲ್ತ್ಂಡ್, ಅಂಚಾದ್ ಪುರಸಭೆಲು ಧ್ವಜ ಏರುನ ಒಂಜಿ ಕಾರ್ಯಕ್ರಮೊನು ಆಯೋಜಿಸೊಡಾಪುಜಿ.
## ನಿರ್ಮಾಣ ಹಾಳೆಲು

ರಾಷ್ಟ್ರೀಯ ಧ್ವಜೊದ ಪ್ರಮಾಣೊಲು 16:22 (ಎತ್ತರ (ಅಗಲ) ಡ್ದ್ ಉದ್ದೊಗು), ಅಯಿತ ಬಣ್ಣದ ಅಂಶೊಲು 6:1:2:1:6 ಅಗಲೊಡು ಬುಕ್ಕೊ 6:1:2:1:12 ಉದ್ದೊಡು ಉಪ್ಪುಂಡು.
ರಾಜ್ಯದ ಧ್ವಜದ ಪ್ರಮಾಣೊಲು 16:27, ಅತ್ತ್ಂಡ ಲಂಬವಾದ್ 6:1:2:1:6 ಬುಕ್ಕೊ ಸಮತಲವಾದ್ 6:1:2:1:6:11 ಆದುಂಡು.

ವಿದೇಶಾಂಗ ಸಚಿವಾಲಯೊದ ನಾರ್ವೆಜಿಯನ್ ಧ್ವಜೊಗು ಸಂಬಂಧಪಟ್ಟಿನ ಕಾನೂನು ಬಣ್ಣೊಲೆನ್ ಡೀಪ್ ರೆಡ್ ಬುಕ್ಕೊ ಡಾರ್ಕ್ ಬ್ಲೂ (“høirødt” og “mørkeblåt”) ಬುಕ್ಕೊ ಬಿಳುಪು ಪಂಡ್ದ್ ವ್ಯಾಖ್ಯಾನಿಸವುಂಡು, ಒಂಜಿ ನಿರ್ದಿಷ್ಟ ಬಣ್ಣ ವ್ಯವಸ್ಥೆಗ್ ಉಲ್ಲೇಖ ಇಜ್ಜಿ.

ಧ್ವಜ ನಿರ್ಮಾಪಕೆರ್ ಸಾಮಾನ್ಯವಾದ್ ಪ್ಯಾಂಟೋನ್ ಬಣ್ಣ ಸರಿಹೊಂದಾವುನ ವ್ಯವಸ್ಥೆಡ್ದ್ ಕೆಂಪು ಬಣ್ಣ 200 ಬುಕ್ಕೊ ನೀಲಿ ಬಣ್ಣ 281 ನ್ ಬಳಸುವೆರ್. (ಲೇಪಿತ ಸಿ ಆವೃತ್ತಿನ್ ಸಾಮಾನ್ಯವಾದ್ ಊಹಿಸವುನ ಕಾರಣ, ಈ ಪಿಎಂಎಸ್ ಮೌಲ್ಯೊಲೆಡ್ ಒವ್ವೆ ಪ್ರತ್ಯಯೊಲೆನ್ ಸೂಚಿಸಂದಿನವು ಗಮನಿಸೊಡು). ನಾರ್ವೆಜಿಯನ್ ಧ್ವಜೊಗು ಈ ಬಣ್ಣೊಲೆನ್ *ಫ್ಲಾಗ್ಸ್ ಅಂಡ್ ಆಂಥೆಮ್ಸ್ ಮ್ಯಾನುಯಲ್, ಲಂಡನ್ ೨೦೧೨* ಪನ್ಪಿನ ಪ್ರಕಟಣೆದ ಪುಟ ೭೯ಡ್ ಲಾ ವ್ಯಾಖ್ಯಾನಿಸವೊಂಡುಂಡು, ಬುಕ್ಕೊ ಲಂಡನ್ ೨೦೧೨ಡ್ ನಡತಿನ ಬೇಸಿಗೆ ಒಲಿಂಪಿಕ್ ಕ್ರೀಡೆಲೆಗ್ ಉಪಯೋಗ ಮಲ್ತೆರ್. ಓಸ್ಲೋ ಓರ್ಲಾಗ್ಸ್ಫೋರಿಂಗ್ ಪ್ಯಾಂಟೋನ್ ೨೦೦ ಬುಕ್ಕೊ ೨೮೧ ನ್ ಲಾ ಸೂಚಿಸವುಂಡು. ಧ್ವಜ ತಯಾರಕೆರ್ ಲ್ಯಾಂಗ್ಕಿಲ್ಡೆ & ಸೋನ್ ಪ್ಯಾಂಟೋನ್ ೨೦೦ ನ್ «ನಾರ್ವೆಜಿಯನ್ ರೆಡ್» ಬುಕ್ಕೊ ಪ್ಯಾಂಟೋನ್ ೨೮೧ ನ್ «ನಾರ್ವೆಜಿಯನ್ ಬ್ಲೂ» ಪಂಡ್ದ್ ಲೆಪ್ಪುವೆರ್. ೨೦೨೧ ಡ್ದ್, ನಾರ್ಡಿಕ್ ಕೌನ್ಸಿಲ್ ಪ್ಯಾಂಟೋನ್ ೨೦೦ ಬುಕ್ಕೊ ೨೮೧ ನ್ ಲಾ ಸೂಚಿಸವುಂಡು.

ಪ್ಯಾಂಟೋನ್ ಬಣ್ಣ ಸರಿಹೊಂದಾವುನ ವ್ಯವಸ್ಥೆ (ಪಿಎಂಎಸ್) ಗ್ ಸಂಬಂಧಪಟ್ಟ್ ದ್ ಬೇತೆ ಮೂಲೊಲು ಕೆಂಪು ಬುಕ್ಕೊ ನೀಲಿ ಬಣ್ಣೊಗು ಬೇತೆ ಬೇತೆ ಬಣ್ಣೊಲೆನ್ ಸೂಚಿಸದ್ಂಡ್. ನಾರ್ವೆ ಸರ್ಕಾರದ ವೆಬ್ ಪುಟೊಕುಲೆಡ್ ಒಂಜಿ ದಾಖಲೆಡ್, ಕೆಂಪು ಬಣ್ಣೊನು “ಪ್ಯಾಂಟೋನ್ 032 ಯು” ಬುಕ್ಕೊ ನೀಲಿ ಬಣ್ಣೊನು “ಪ್ಯಾಂಟೋನ್ 281 ಯು” ಪಂಡ್ದ್ ವ್ಯಾಖ್ಯಾನಿಸವೆರ್. ಆಂಡಲಾ, ನಾರ್ವೆಜಿಯನ್ ಧ್ವಜ ನಿರ್ಮಾಪಕೆರ್ ಈ ಕೆಂಪು ಬಣ್ಣೊನು ತಪ್ಪು ಪಂಡ್ದ್ ಪರಿಗಣಿಸವೆರ್, ಬುಕ್ಕೊ ನಾರ್ವೆಜಿಯನ್ ರಾಜ್ಯ ತಪ್ಪು ಮಾಹಿತಿನ್ ಪ್ರಚಾರ ಮಲ್ಪುಂಡು ಪಂದ್ ದೂರು ಕೊರ್ತೆರ್. ಉದಾಹರಣೆಗೆ, ಪ್ಯಾಂಟೋನ್ ಪ್ರತ್ಯಯೊಲು (ಉದಾಹರಣೆಗೆ ಸಿ ಬುಕ್ಕೊ ಯು) ಕಾಗದೊಡು ಮುದ್ರಣೊಗು ಮಾತ್ರ ಸಂಬಂಧಪಟ್ಟಿನವು ಪಂಡ್ದ್ ವಾದ ಮಲ್ತೆರ್, ಅಂಚಾದ್ ಧ್ವಜದ ಬಣ್ಣೊಲೆನ್ ಸೂಚಿಸೆರೆ ಉಪಯೋಗ ಮಲ್ಪೆರೆ ಬಲ್ಲಿ. ನಾರ್ವೆದ ಅಧಿಕಾರಿಲು ಬಣ್ಣೊಲು ಮಾತ್ರ ಸ್ಕ್ರೀನ್ ಪ್ರಿಂಟಿಂಗ್ ಗ್ ನಿರ್ದಿಷ್ಟವಾದ್ ಉದ್ದೇಶಿಸಾಯಿನ ಒಂಜಿ ಆಂತರಿಕ ಶಿಫಾರಸು ಪಂಡ್ದ್ ಸ್ಪಷ್ಟಪಡಿಸಯೆರ್, ಬುಕ್ಕೊ ಒಂಜಿ ಕಾನೂನು ವ್ಯಾಖ್ಯಾನ ಅತ್ತ್, ಬುಕ್ಕೊ ಅಪಗಡ್ದ್ ಶಿಫಾರಸ್ ನ್ ಪಿರ ದೆತೊನುವೆರ್. ನಾರ್ಡಿಕ್ ಫ್ಲ್ಯಾಗ್ ಸೊಸೈಟಿ ಇತ್ತೆ ಕೆಂಪು ಬಣ್ಣೊನು ಪಿಎಂಎಸ್ ೧೮೬ ಬುಕ್ಕೊ ನೀಲಿ ಬಣ್ಣೊನು ಪಿಎಂಎಸ್ ೨೮೭ ಪಂಡ್ದ್ ವ್ಯಾಖ್ಯಾನಿಸವುಂಡು. ನಾರ್ಡಿಕ್ ಕೌನ್ಸಿಲ್ ದುಂಬು ಅಕ್ಲೆನ ಬಣ್ಣೊಲೆನ್ ಈ ಮೂಲೊಗು ಕಾರಣವಾದ್ ಇತ್ತ್ಂಡ್ ಆಂಡ ಕೆಂಪು ಬಣ್ಣೊನು “ಪ್ಯಾಂಟೋನ್ ೧೮೬ ಸಿ” (ಸಿ ಪೋಸ್ಟ್ ಫಿಕ್ಸ್ ನ್ ಗಮನಿಸಲೆ) ಪಂಡ್ದ್ ವ್ಯಾಖ್ಯಾನಿಸಯೆರ್ ಆಂಡ ನೀಲಿ ಬಣ್ಣೊ ಮೂಲೊಗು ಒಂಜೇ ಆದಿತ್ತ್ಂಡ್ (“ಪ್ಯಾಂಟೋನ್ ೨೮೭”). ಆಂಡಲಾ, 2010ಡ್ ಅದೇ ವೆಬ್ಸೈಟ್ ನೀಲಿ ಬಣ್ಣೊನು "ಪ್ಯಾಂಟೋನ್ 301" ಪಂಡ್ದ್ ವ್ಯಾಖ್ಯಾನಿಸಯೆರ್.

೨೫ ಏಪ್ರಿಲ್ ೨೦೧೮ಡ್ ನಾರ್ವೆದ ವಿದೇಶಾಂಗ ಸಚಿವೆರ್ ನಾರ್ವೆದ ಧ್ವಜ ತಯಾರಕೆರ್ ನಾರ್ವೆದ ಧ್ವಜೊಡು ದಾದ ಬಣ್ಣೊಲೆನ್ ಬಳಕೆ ಮಲ್ಪೊಡು ಪನ್ಪಿನ ಮಾರ್ಗದರ್ಶನೊನು ವಿವರಿಸವುನ ಒಂಜಿ ತಾಂತ್ರಿಕ ಮಾನದಂಡೊನು ರೂಪಿಸೆರೆ ಉಪಕ್ರಮ ದೆತೊನೊಡು ಪಂದ್ ಶಿಫಾರಸ್ ಮಲ್ತೆರ್, ಡೆನ್ಮಾರ್ಕ್ ದ ಧ್ವಜ ಉಪ್ಪುನಂಚಿನವು. ಮುಗಿದ್ ಬತ್ತಿನ ಉತ್ಪನ್ನದ ಬಣ್ಣ ಮುಖ್ಯ ಪಂಡ್ದ್ ಒತ್ತು ಕೊರ್ತೆರ್, ಬುಕ್ಕೊ ಉಂದು ಫ್ಯಾಬ್ರಿಕ್, ಪೇಪರ್ ಬುಕ್ಕೊ ವೆಬ್ ಬಳಕೆಗ್ ಬೇತೆ ಬೇತೆ ಬಣ್ಣದ ಸಂಕೇತೊಲೆನ್ ವಿವರಿಸವುನ ಮಾರ್ಗದರ್ಶಿಗ್ ಕಾರಣ ಆಪುಂಡು.

ವೆಬ್ ಬಣ್ಣೊಲೆನ್ ಬಳಸುವ ಡಿಜಿಟಲ್ ಡಿಸ್ಪ್ಲೇಲೆಡ್ ಭೌತಿಕ ಧ್ವಜೊಲೆಡ್ ಬಣ್ಣೊಲೆನ್ ಪುನರುತ್ಪಾದನೆ ಮಲ್ಪುನ ಬೇತೆ ಬೇತೆ ರೀತಿಲೆಡ್ದ್, ಪ್ಯಾಂಟೋನ್ ಬಣ್ಣೊಲೆಗ್ ಸಮಾನವಾದ್ ನಿಖರವಾದ್ ಆರ್ಜಿಬಿ ಇಜ್ಜಿ. ಆಂಡಲಾ, ಪ್ಯಾಂಟೋನ್ ಫಾರ್ಮುಲಾ ಗೈಡ್ ಡ್ ವೆಬ್ ಬಣ್ಣೊಲೆಗ್ ಅಧಿಕೃತ ಅನುವಾದೊನು ಅನುಸರಿಸವುನ ಮೂಲಕ ಒಂಜಿ ಎಡ್ಡೆ ಅಂದಾಜಿನ್ ಸಾಧಿಸವೊಲಿ. ನಾರ್ವೆಜಿಯನ್ ಧ್ವಜ ನಿರ್ಮಾಪಕೆರ್ ಬಳಸುವ ವಾಸ್ತವಿಕ ಮಾನದಂಡ ಪಿಎಂಎಸ್ ೨೦೦ ಬುಕ್ಕೊ ೨೮೧ ಆದುಪ್ಪುನೆರ್ದಾತ್ರ, ಅಧಿಕೃತ ಪ್ಯಾಂಟೋನ್ ಮ್ಯಾಚಿಂಗ್ ಸಿಸ್ಟಮ್ ನ್ ಬಳಸುವ ಅನುಗುಣವಾದ್ ವೆಬ್ ಬಣ್ಣೊಲು ಪಿಎಂಎಸ್ ೨೦೦ (ಆಳವಾದ್ ಕೆಂಪು) ಗ್  ಆದುಂಡು. ಬುಕ್ಕೊ  ಪಿಎಂಎಸ್ 281 (ಡಾರ್ಕ್ ಬ್ಲೂ) ಗ್.

### ಧ್ವಜ ಏರುನಗ ಅತ್ತ್ಂಡ ತಿರ್ತು ದೀನಗ ಸಂಗೀತ
ಉತ್ಸವ ಅತ್ತಂದೆ ಸಮಾರಂಭೊಲೆಡ್ ನಾರ್ವೆಜಿಯನ್ ಧ್ವಜೊನು ಏರಾನಗ, ಏರುನಗ ಒಂಜಿ ಬಗ್ಲ್ ಕಾಲ್, ಫ್ಯಾನ್ಫೇರ್ ಅತ್ತಂದೆ ರಾಷ್ಟ್ರಗೀತೆ (ಜಾ, ವಿ ಎಲ್ಸ್ಕರ್) ಒಟ್ಟುಗು ಉಪ್ಪುಂಡು. ವಿಧಿವಿಧಾನೊಲೆಡ್ ನಾಗರಿಕೆರೆನ ಬಳಕೆಗ್, ಉಂದೆಕ್ ಸಂಬಂಧಪಟ್ಟಿನ ಲಿಖಿತ ನಿಯಮೊಲು ಇಜ್ಜಿ. ನಾರ್ವೆಜಿಯನ್ ಸಶಸ್ತ್ರ ಪಡೆಲು ಧ್ವಜೊನು ಏರಾವುನ ಬುಕ್ಕೊ ಕೆಳಗ್ ದೀಪುನ ಒಂಜಿ ಏಕೀಕೃತ ಬಗ್ಲ್ ಕರೆನ್ ಮಲ್ಪುವೆರ್, ಉಂದೆನ್ "ಫ್ಲಾಗ್ಪೆಲ್" (*ಧ್ವಜೊಗು ಗಮನ*) *(cf. ನಾರ್ವೆಜಿಯನ್ ಸೈನ್ಯೊದ ಬಗ್ಲ್ ಕರೆಲು)* ಪಂಡ್ದ್ ಲೆಪ್ಪುವೆರ್.
### ಧ್ವಜರೋಹಣ ಬುಕ್ಕೊ ತಿರ್ತು ಬನ್ನಗ ನಡಪುನ ಸಂಹಿತೆ
ನಾರ್ವೆದ ಕಾನೂನು ಬುಕ್ಕೊ ಸಾಮಾನ್ಯ ಬಳಕೆದ ಪ್ರಕಾರ, ಬೇತೆ ಸಾರ್ವಭೌಮ ರಾಜ್ಯೊಲೆನ ಧ್ವಜೊಲೆನ್ ನಾರ್ವೆದ ಧ್ವಜೊದಲೆಕನೆ ಗೌರವೊಡು ತೂವೊಡು.ನಾಗರಿಕೆರೆಗ್ ಬುಕ್ಕೊ ಸಮವಸ್ತ್ರ ಇಜ್ಜಂದಿನ ಸರ್ಕಾರಿ ನೌಕರೆರೆಗ್, ಮಲ್ಪೊಡಾಯಿನ ಔಪಚಾರಿಕ ಕೈ ಸನ್ನೆಲು ಇಜ್ಜಿ.ಆಂಡ ಧ್ವಜೊನು ಏರುನಗ ಅತ್ತಂಡ ಕೆಳಗ್ ದೀನಗ, ನಾಗರಿಕೆರ್ ಧ್ವಜೊಗು ಎದುರು ತೂದು ನಿಲೆಯಾದ್, ನೇರವಾದ್, ಬುಕ್ಕೊ ಶಾಂತವಾದ್ ನಿಲೆಯಾದ್ ಗೌರವೊಡು ನಡಪೊಡು ಪನ್ಪಿನವು ಸಾಮಾನ್ಯವಾದ್ ಒಪ್ಪಿಗೆ ಆತ್ಂಡ್. ಪುರುಷೆರ್ ಬರಿತಲೆ ಇಪ್ಪೊಡು (ತಲೆನ್ ಮುಚ್ಚುನ ಧಾರ್ಮಿಕ, ವೈದ್ಯಕೀಯ ಅತ್ತಂದೆ ಹವಾಮಾನ ಕಾರಣೊಲು ಇಜ್ಜಿಂಡ).
ಮಾತಾ ಸಮವಸ್ತ್ರೊಡು ಉಪ್ಪುನ ಸರ್ಕಾರಿ ಸಿಬ್ಬಂದಿ (ಉದಾ.: ಪುರಸಭೆದ ಟ್ರಾಫಿಕ್ ವಾರ್ಡೆನ್ ಲು, ಪೊಲೀಸ್ ಲು, ಕಸ್ಟಮ್ಸ್ ಅಧಿಕಾರಿಲು, ಜೈಲು ವಾರ್ಡೆನ್ ಲು, ಕಡಲ ಪೈಲಟ್ ಲು, ಸಶಸ್ತ್ರ ಪಡೆಲೆನ ಸಿಬ್ಬಂದಿ) ಧ್ವಜ ಏರುನಗ ಅತ್ತಂಡ ಜಪ್ಪಾನಗ ನಾರ್ವೆಜಿಯನ್ ಸಶಸ್ತ್ರ ಪಡೆಲೆನ ನಿಯಮೊನು ಅನುಸರಿಸೊಡು. ಧ್ವಜೊನು ಏರಾನಗ ಅತ್ತಂಡ ಜಪ್ಡಾನಗ, , ಸಾಧ್ಯ ಆಂಡ ಮಾತಾ ಚಟುವಟಿಕೆಲೆನ್ ಉಂತವೊಡು, ಬುಕ್ಕೊ ಸಿಬ್ಬಂದಿಲು *"ಹಾಲ್ಟ್ ಅಂಡ್ ಎದುರುದ ಮೋನೆ"* (ಧ್ವಜದ ಕಂಬೊಗು ಎದುರು ಉಂತೊಡು ಬುಕ್ಕೊ ಒರಿನ ದೇಹೊನು ತಿರ್ಗಾವೊಡು) ಪನ್ಪಿನ ಪಾದದ ಡ್ರಿಲ್ ಕುಶಲೊನು ಮಲ್ಪೊಡು ಪನ್ಪಿನ ನಿಯಮೊಲು ನಿಗದಿ ಮಲ್ಪುಂಡು.
ಒಂಜಿ ವ್ಯಕ್ತಿ ಫಾರ್ಮೇಶನ್ ಡ್ ಇಜ್ಜಂದಿನಗ ಒಂಜಿ ಸಮವಸ್ತ್ರದ ಟೋಪಿ, ಕ್ಯಾಪ್ ಅತ್ತಂದೆ ಬೆರೆಟ್ ಪಾಡ್ದ್ ಧ್ವಜೊಗು ಸೆಲ್ಯೂಟ್ ಮಲ್ಪೊಡು. ಒಂಜಿ ವ್ಯಕ್ತಿ ರಚನೆಡ್ ಉಪ್ಪುನ ಅತ್ತಂದೆ ಒಂಜಿ ನಿಗದಿತ ಸಮವಸ್ತ್ರದ ಟೋಪಿನ್ ಪಾಡಂದಿನ ವ್ಯಕ್ತಿ, ಬಗ್ಲ್ ಸಿಗ್ನಲ್ ದ ಅವಧಿಡ್ ಗಮನೊಡು ನಿಲೆಯಾವೊಡು, ಅತ್ತಂದೆ ಏರುನ ಅತ್ತಂದೆ ಕೆಳಗ್ ದೀಪುನ ದೃಷ್ಟಿಡ್ ಇತ್ತ್ಂಡ, ಧ್ವಜೊನು ಕಂಬೊದ ಮಿತ್ತ್, ಅರ್ಧ ಮಸ್ತೊಡು, ಅತ್ತಂದೆ ಧ್ವಜೊದ ಮೂಜಿ ಭಾಗೊಡ್ದ್ ರಡ್ಡ್ ಭಾಗೊ ಧ್ವಜೊದ ಪಕ್ಷೊದ ಕೈಟ್ ಇಪ್ಪುನ ಮುಟ್ಟ.
### ಧ್ವಜೊನು ಮಡ್ಪುನ ಕ್ರಮೊಲು
ಧ್ವಜೊನು ಮಡಪುನ ಆಂಗ್ಲೊ-ಅಮೆರಿಕನ್ ಸಂಪ್ರದಾಯೊಲೆಡ್ದ್ ಯು.ಎಸ್. ಧ್ವಜ ದ ತ್ರಿಕೋನ ಆಕಾರ ಅತ್ತಂಡ ಯುಕೆ ದ ಒಕ್ಕೂಟ ಧ್ವಜ ದ ಚೌಕ ಆಕಾರ, ನಾರ್ವೆದ ಸಂಪ್ರದಾಯೊಡು *ಧ್ವಜೊನು ಸಿಲಿಂಡರಾಕಾರೊಗು ಸುತ್ತುದು* ತಿರ್ತು ದೀನ ಬುಕ್ಕೊ ಕಟ್ಟ್ ದ್ ದೀಪೆರ್.ಈ ಕ್ರಮೊತ ಸುರುತ ಪಜ್ಜೆ ಪಂಡ ಧ್ವಜೊನು ಉದ್ದೊಗು ಮಡತ್ ದ್ ಅಯಿತ ರಡ್ಡ್ ಉದ್ದದ ಬದಿಲೆನ್ ಒಟ್ಟು ಸೇರೊಡು. ಪ್ರತಿಯೊಂಜಿ ಅರ್ಧೊನು 180 ಡಿಗ್ರಿ ಮಡತ್ ದ್, ರೇಖಾಂಶದ ಬಿಳುಪು ಬುಕ್ಕೊ ನೀಲಿ ಪಟ್ಟೆಲೆನ್ ಮರೆಮಾಚುವೆರ್. ಅಂಚನೆ ಮಡತ್ ದೀತಿನ ಪೂರ್ತಿ ಉದ್ದದ ಧ್ವಜ, ಅಯಿತ ಅಗಲ 1/4 ಏರುನ ಧ್ವಜ, ಒಂಜಿ ಕೆಂಪು ಸಿಲಿಂಡರ್ ಗ್ ಸುತ್ತುವರಿದ್ ಉಪ್ಪುಂಡು.ಧ್ವಜೊಗು ಒಂಜಿ ರೇಖೆನ್ ಜೋಡಾದ್ ಇತ್ತ್ಂಡ, ಉಂದೆನ್ ಧ್ವಜೊದ ಸುತ್ತ ಸುತ್ತುದು ಒಂಜಿ ಸರಳ ಸ್ಲಿಪ್ ಗಂಟುಡ್ ಕಟ್ಟ್ ದ್ ದೀಪೆರ್. ಒಂಜಿ ಸರಳ ಸ್ಲಿಪ್ ಗಂಟುದ ಬಳಕೆಡ್ ಒರಿ ವ್ಯಕ್ತಿ ಮಾತ್ರ ಸಹಾಯ ಇಜ್ಜಂದಿನ ಧ್ವಜೊನು ಏರಾವೊಲಿ.
### ವೃತ್ತಿ ಧ್ವಜ
ಅಂತರರಾಷ್ಟ್ರೀಯ ಮಿಷನ್ ಲೆಡ್ ಇಪ್ಪುನಗ, ನಾರ್ವೆದ ಸಶಸ್ತ್ರ ಪಡೆಲು ರಾತ್ರೆಡ್ ಒಂಜಿ ಧ್ವಜೊನು (ರಾಷ್ಟ್ರೀಯ ಅತ್ತಂದೆ ವ್ಯಾಪಾರಿ ಧ್ವಜ) ಏರ್ಪಾಡ್ ಮಲ್ಪುವೆರು ಬುಕ್ಕೊ ಒಂಜಿ ಸ್ಪಾಟ್ ಲೈಟ್ ಡ್ ಬೆಳಗಿಸೊಲಿ, ಅಕ್ಲೆನ ಉಪಸ್ಥಿತಿನ್ ದೃಢಪಡಿಸೆರೆ ಬುಕ್ಕೊ ನೈತಿಕತೆನ್ ವರ್ಧನೆ ಮಲ್ಪೆರೆ.ಈ ಸಂಪ್ರದಾಯ ರಡ್ಡನೆ ವಿಶ್ವ ಯುದ್ಧೊಡ್ದ್ ಬತ್ತ್ಂಡ್, ಯುಕೆ, ಯುಎಸ್ಎ, ಸ್ವೀಡನ್ ಬುಕ್ಕೊ ಕೆನಡಾಡ್ ನಾರ್ವೆದ ಸೈನ್ಯೊಲೆನ ಅಸಂಖ್ಯಾತ ಶಿಬಿರೊಲೆಡ್ ಒಂಜಿ ಎಲ್ಯ ಗಾತ್ರೊದ ಧ್ವಜೊನು ಏರ್ಪಾಡ್ ಮಲ್ತೆರ್ (ಸಾಮಾನ್ಯವಾದ್ ಸಿಒ ಕ್ವಾರ್ಟರ್ಸ್ ದ ಮಿತ್ತ್), ಶತ್ರುಲೆನ ವಿರುದ್ಧದ ಯುದ್ಧ ಅಂತಿಮ ಗೆಲುವು ಮುಟ್ಟ ರಾತ್ರೆ ರಾತ್ರೆ ನಡಪುಂಡು ಪನ್ಪಿನೆನ್ ಸಂಕೇತಿಸವುನ ನಿಟ್ಟಿಡ್.
### ಅಗೌರವ ಧ್ವಜ
ಮಿಲಿಟರಿ ನಿಯಮೊಲು ನಾರ್ವೆದ ಧ್ವಜೊನು ಎನ್ನಿಯೆರೆ ಬಲ್ಲಿ ಪಂದ್ ನಿಗದಿ ಮಲ್ಪುಂಡು, ದಾಯೆ ಪಂಡ ಉಂದು ಧ್ವಜೊಗು ಅಗೌರವ ಆಪುಂಡು ಬುಕ್ಕೊ ಶರಣಾಗತಿನ್ ಸೂಚಿಸವುಂಡು.
## ಸಂಕೇತವಾದ
ಫ್ರೆಡ್ರಿಕ್ ಮೆಲ್ಟ್ಜರ್ ತನ್ನ ಪ್ರಸ್ತಾವೊನು 4 ಮೇ 1821 ಗ್ ಪಾರ್ಲಿಮೆಂಟ್ ಡ್ ಪ್ರದರ್ಶಿಸೆರೆ ಸರಿಯಾಯಿನ ಸಮಯೊಗು ಸಲ್ಲಿಸಯೆರ್ ಬುಕ್ಕೊ ಮಸ್ತ್ ಸಂಖ್ಯೆದ ಬೇತೆ ಪ್ರಸ್ತಾವೊಲೆನ್ ಒಟ್ಟುಗು ಸಲ್ಲಿಸಯೆರ್. ದುಂಬುದ ರಡ್ಡ್ ವಾರೊಡ್ ರಡ್ಡ್ ಚಾಂಬರ್ ಲೆಡ್ಲಾ ಅನುಮೋದನೆ ಆಂಡ್. ಮೆಲ್ಟ್ಜರ್ ಸ್ವತಃ ತನ್ನ ವಿನ್ಯಾಸ ಬುಕ್ಕೊ ಬಣ್ಣೊಲೆನ ಆಯ್ಕೆಗ್ ಒವ್ವೆ ಲಿಖಿತ ವಿವರಣೆನ್ ಕೊರ್ಜೆರ್. ಆಂಡಲಾ, ಧ್ವಜ ಸಮಿತಿದ ಪ್ರಸ್ತಾವನೆದ ಬಗ್ಗೆ ಅರೆನ ಟಿಪ್ಪಣಿಲೆನ್ ಏಪ್ರಿಲ್ ೩೦ ತಾರೀಕ್ ದ ದುಂಬುದ ಪತ್ರೊಡ್ದ್ ಅರೆನ ಉದ್ದೇಶೊಲೆನ್ ತೆರಿಯೊನೊಲಿ. ಆ ವಿನ್ಯಾಸೊನು ತ್ರೈಮಾಸಿಕವಾದ್ ಕೆಂಪು ಬುಕ್ಕೊ ಬಿಳುಪುಡು ವಿಂಗಡಣೆ ಮಲ್ತೆರ್. ಮೆಲ್ಟ್ಜರ್ ಬಣ್ಣೊಲೆನ್ ಆಕ್ಷೇಪ ಮಲ್ತೆರ್ ದಾಯೆ ಪಂಡ ಅವು ಡ್ಯಾನಿಶ್ ಧ್ವಜೊಗು ಮಸ್ತ್ ಹೋಲಿಕೆ ಉಪ್ಪುಂಡು. "ನಮ ಇತ್ತಿನ ಅತ್ತಂದೆ ನಮ ಸಂಪರ್ಕೊಡು ಉಪ್ಪುನ ರಾಜ್ಯೊಲೆಡ್" ಒವ್ವೆ ಒಂಜಿ ಬಣ್ಣೊಲೆನ್ ಆಯ್ಕೆ ಮಲ್ಪುನವುಲಾ ಅಷ್ಟೇ ಅಸಭ್ಯ ಆಪುಂಡು ಪಂದ್ ಆರ್ ಸೇರ್ಪಾಯೆರ್. ಬದಲಾದ್, ಕೆಂಪು, ಬೊಲ್ದು ಬುಕ್ಕೊ ನೀಲಿ ಬಣ್ಣೊದ ತ್ರಿವರ್ಣ ಧ್ವಜೊನು ಆರ್ ಶಿಫಾರಸ್ ಮಲ್ತೆರ್, "ಇತ್ತೆ ಸ್ವಾತಂತ್ರ್ಯೊನು ಸೂಚಿಸವುನ ಮೂಜಿ ಬಣ್ಣೊಲು, ಉದಾಹರಣೆಗೆ ನಮ ಫ್ರೆಂಚ್ ಸ್ವಾತಂತ್ರ್ಯದ ಧ್ವಜೊಡು ತೂತ, ಬುಕ್ಕೊ ಇತ್ತೆಲಾ ಡಚ್ ಧ್ವಜ ಬುಕ್ಕೊ ಅಮೆರಿಕದ ಧ್ವಜೊಡು ತೂವೊಲಿ, ಬುಕ್ಕೊ ಇಂಗ್ಲಿಷ್ ಮೆನ್ ಒಕ್ಕೂಟೊಡು"..

ಕೆಲವು ದಿನೊಡ್ದು ಬುಕ್ಕೊ ನಾರ್ಡಿಕ್ ಅಡ್ಡ ಧ್ವಜೊದ ಅರೆನ ಆಯ್ಕೆ ಸ್ಪಷ್ಟವಾದ್ ಬೇತೆ ನಾರ್ಡಿಕ್ ದೇಶೊಲು, ಡೆನ್ಮಾರ್ಕ್ ಬುಕ್ಕೊ ಸ್ವೀಡನ್ ಸ್ಥಾಪನೆ ಮಲ್ತಿನ ಸಂಪ್ರದಾಯೊನ್ ಆಧಾರವಾದ್ ಇತ್ತ್ಂಡ್. ಈ ಶಿಲುಬೆ ಕ್ರೈಸ್ತ ಧರ್ಮೊನು ಪ್ರತಿನಿಧಿಸವುಂಡು. ಕೆಂಪು ಬುಕ್ಕೊ ನೀಲಿ ಬಣ್ಣೊಲು ಒಂಜೇ ರಡ್ಡ್ ದೇಶೊಲೆನ್ ಸ್ಪಷ್ಟವಾದ್ ಸೂಚಿಸವುಂಡು, ದುಂಬುದ ಬುಕ್ಕೊ ಇತ್ತೆದ ಒಕ್ಕೂಟದ ಪಾಲುದಾರೆರ್. ಸ್ಥಳೀಯವಾದ್, ಪತ್ರಿಕೆಲೆಡ್ ಅತ್ತಂದೆ ಸಂಸತ್ ಡ್ ಧ್ವಜ ಚರ್ಚೆಡ್ ಪಾಲ್ ಪಡೆಯಿನ ಮಾತೆರ್ಲ ಆ ಬಣ್ಣೊಲು ದಾದ ಸೂಚಿಸವುಂಡು ಪನ್ಪಿನೆನ್ ಸ್ಪಷ್ಟವಾದ್ ಅರ್ಥ ಮಲ್ತೆರ್. ಡೆನ್ಮಾರ್ಕ್ ನೊಟ್ಟುಗು ಒಕ್ಕೂಟೊಗು ಅತ್ತಂದೆ ಅಯಿತ ಧ್ವಜೊಗು ಲಗತ್ತಿಸಾಯಿನಕುಲೆನ ನಡುಟು ಒಂಜಿ ಪ್ರಧಾನವಾದ್ ಕೆಂಪು ಧ್ವಜೊಗು ಮಸ್ತ್ ಅನುಯಾಯಿಲು ಇತ್ತೆರ್, ಉಂದು ಶತಮಾನೊಲೆಡ್ದ್ ನಾರ್ವೆದ ಧ್ವಜೊಲಾ ಆದಿತ್ತ್ಂಡ್. ಡೆನ್ಮಾರ್ಕ್ ನ್ ಒಂಜಿ ದಮನಕಾರಿ ಪಂಡ್ದ್ ತೂಯಿನ ಕೆಲವೆರ್, ಸ್ವಾಯತ್ತತೆದ ನಾರ್ವೆದ ಮಹತ್ವಾಕಾಂಕ್ಷೆಲೆನ್ ಜಾಸ್ತಿ ಸ್ವೀಕಾರ ಮಲ್ಪುನಂಚಿನ ಪೊಸ ಸ್ವೀಡಿಷ್ ರಾಜವಂಶೊಗು ಸಂಬಂಧಪಟ್ಟಿನ ನೀಲಿ ಬಣ್ಣೊನು ಅನುಕೂಲ ಮಲ್ತೆರ್. ಅಂಚಾದ್, ಪ್ರಸ್ತಾಪಕೆರೆನ ರಾಜಕೀಯ ಆದ್ಯತೆಲೆನ್ ಅವಲಂಬಿಸಾದ್, ಕಾರ್ಯಸೂಚಿಡ್ ಇತ್ತಿನ ಬೇತೆ ಧ್ವಜ ಪ್ರಸ್ತಾವನೆಲೆಡ್ ಬಹುತೇಕ ಕೆಂಪು ಅತ್ತಂದೆ ನೀಲಿ ಬಣ್ಣೊನು ಪ್ರಧಾನವಾದ್ ತೋಜಾವೆರ್.

## ನಾರ್ವೆದ ಧ್ವಜ ದಿನೊಕುಲು
*1 ಜನವರಿ – ಪೊಸ ವರ್ಷದ ದಿನ
*21 ಜನವರಿ – ನಾರ್ವೆ ದೇಶದ ರಾಜಕುಮಾರಿ ಇಂಗ್ರಿಡ್ ಅಲೆಕ್ಸಾಂಡ್ರಾ ರವರ ಹುಟ್ಟುಹಬ್ಬ
*6 ಫೆಬ್ರವರಿ – ದಿ ಸಾಮಿ ಜನ ರಾಷ್ಟ್ರೀಯ ದಿನ. (ಸಾಮಿ ಜನಕುಲೆಗ್ ಬುಕ್ಕೊ ಇಡೀ ನಾರ್ವೆಗ್ ಒಂಜಿ ಅಧಿಕೃತ ಧ್ವಜ ದಿನ.) 
*21 ಫೆಬ್ರವರಿ – ನಾರ್ವೆದ ಹೆರಾಲ್ಡ್ V / ರಾಜೆ ಹೆರಾಲ್ಡ್ V ರವರ ಹುಟ್ಟುಹಬ್ಬ
*16 ಮಾರ್ಚ್ – ಕ್ವೆನ್ ಜನಕುಲು ರಾಷ್ಟ್ರೀಯ ದಿನ. (ಕ್ವೆನ್ ಜನಕುಲೆಗ್ ಒಂಜಿ ಅಧಿಕೃತ ಧ್ವಜ ದಿನ. 
*ಈಸ್ಟರ್ ಭಾನುವಾರ
*ಮೇ ೧ – ಕಾರ್ಮಿಕ ದಿನಾಚರಣೆ
*8 ಮೇ – ಮುಕ್ತ ದಿನಾಚರಣೆ ೧೯೪೫
*ಮೇ ೧೭ – ನಾರ್ವೆ ಸಂವಿಧಾನ ದಿನಾಚರಣೆ/ ಸಂವಿಧಾನ ದಿನ ೧೮೧೪ (ರಾಷ್ಟ್ರೀಯ ದಿನ) 
*ವಿಟ್ಸನ್  ದಿನ
*7 ಜೂನ್ – ಒಕ್ಕೂಟ ವಿಸರ್ಜನ ದಿನ ೧೯೦೫
*4 ಜುಲೈ – ನಾರ್ವೆ ದೇಶದ ರಾಣಿ ಸೋಂಜಾ ಅರೆನ ಪುಟ್ಟುಪರ್ಬ
*ಜುಲೈ ೨೦ – ನಾರ್ವೆ ದೇಶದ ರಾಜಕುಮಾರ ಹಾಕನ್ ಮ್ಯಾಗ್ನಸ್ಅರೌನ್ ಪ್ರಿನ್ಸ್ ಹಾಕೊನ್ ಮ್ಯಾಗ್ನಸ್ ಅರೆನ ಪುಟ್ಟುಪರ್ಬ
*29 ಜುಲೈ – ಒಲ್ಸೊಕ್. (ಒಲಾವ್ ನ ಮಾಸ್. ನಾರ್ವೆದ ಒಲಾಫ್ II/ ರಾಜೆ ಒಲಾವ್ ಹರಾಲ್ಡ್ಸನ್ (ಪವಿತ್ರ)ನ ನೆನಪುಡು, ಯಾನ್ ಸ್ಟಿಕ್ಲೆಸ್ಟಾಡ್ ಯುದ್ಧೊಡು ೨೯ ಜುಲೈ ೧೦೩೦ಡ್ ತೀರ್ ಪೋಯೆರ್
*ಆಗಸ್ಟ್ ೧೯ – ಮೆಟ್ಟೆ-ಮಾರಿಟ್, ನಾರ್ವೆ ದೇಶದ ರಾಜಕುಮಾರಿ/ ಮರೀಟಿ ರಾಜಕುಮಾರಿ ಮೆಟ್ಟೆ-ಮಾರಿಟ್ ಅರೆನ ಪುಟ್ಟುಪರ್ಬ.
*ಪ್ರತಿ 4 ವರ್ಷೊಗು ಸೆಪ್ಟೆಂಬರ್ ದ ರಡ್ಡನೆ ಸೋಮವಾರ – ಸಾಮಾನ್ಯ ಚುನಾವಣೆ
*25 ಡಿಸೆಂಬರ್ – 1ನೇ ಕ್ರಿಸ್ಮಸ್ ದಿನ

## ಉಲ್ಲೇಕೊಲು

## ಬಾಹ್ಯ ಕೊಂಡಿಲು

* 
* Norwegian defense web page about the flag's history
* University of Bergen chronology
* National Archive flag history With a picture of the seal of duchess Ingebjørg.
* A commercial web site with a flag chronology
* Stortinget flag history page
* FOTW info on the Kalmar Union flag
* 

ವರ್ಗೊ:ನಾರ್ವೆ